
קול קורא – הצעות למחקרים בענף העופות לשנת 2027

הנהלת ענף העופות קוראת לחוקרים להגיש הצעות מחקר לשנת 2027. המימון מתקציב המחקר של המועצה לענף הלול העומד לרשות הנהלת ענף העופות. 
המעוניינים להגיש הצעה למחקר או לניסוי שדה להנהלת ענף העופות, בהתאם ליעדים לשנה זו המפורטים בנספח, מתבקשים להגיש הצעתם לא יאוחר מתאריך 11 באוקטובר  2026.
יש לשלוח את ההצעה (בקובץ PDF כולל דף השער עם חתימות) לדן בכרך (טלפון 050-6241464)
לכתובת דוא"ל :  ofotrnd@gmail.com  .
הצגת הצעות המחקר בפני חברי הנהלת הענף, תערך ביום ד' 25 בנובמבר  2026.
מיקום ושעת הצגת הצעת המחקר יישלח בהמשך. 
השנה תהיה הקפדה יתירה על התבחינים (קריטריונים) לאישור הצעות המחקר, ויושם דגש על התאמת נושא המחקר ליעדי הענף (ראה נספח) ועל מידת ישימותו (אפליקטיביות). כמו כן, יתכן והנהלת הענף תגביל את כמות המחקרים ו/או את תקציבם.


מתכונת להגשת תכנית מחקר להנהלת ענף העופות
סדר הסעיפים לתוכנית המקיפה (פונט 12 Arial, רווח שורות 1.5)
1.1 תוכן עניינים
1.2 שם ההצעה
1.3 שמות השותפים כלל השותפים למחקר, שטח הפעולה של כל משתתף ותאור קצר של חלקו במחקר.
1.4 . תקציר מדעי של תוכנית המחקר - בהיקף מירבי של עמוד אחד.
1.5 . מבוא ותיאור הבעיה - סקירת הידע הקיים בארץ ובעולם בנושא.
1.6 מטרות המחקר יוגדרו בהשוואה לידע הקיים תוך הגדרת היעדים לפיתוח בפרויקט זה.
1.7 תיאור קצר וממוקד של הפעלת המחקר, תוך פירוט של שיטות המחקר. 

יש לפרט את הניסויים שיבוצעו להשגת כל מטרה והפרמטרים הנבחנים, כולל רשימת ספרות לשיטות המחקר. בנוסף, יש לצרף טבלה מרוכזת הכוללת אבני הדרך ויעדים שנתיים.
1.8 התאמת המחקר ליעדי הנהלת ענף העופות.
1.9 החידוש המדעי והתועלת לענף הצפויים מביצוע התוכנית. 
החוקרים מתבקשים לציין הערכת זמן עד ליישומה בחקלאות ישראל.
1.10 תקציב המחקר – נא לפרט את התקציב שאושר ע"י הנהלת הענף, בטבלה תלת שנתית לכל חוקר שמקבל מימון הכוללת: כוח אדם ארעי (טכנאים, סטודנטים ותלמידי מחקר), נסיעות בארץ, ציוד וחומרים מתכלים ואנליזות חיצוניות, הוצאות חוות ומשקים, תקורה.
לא תאושר בקשה למימון ציוד מדעי תשתיתי לביצוע המחקר.
1.11 רשימת ספרות מצוטטת.
הסעיפים 1.4 עד 1.9 לא יעלו בהיקפם על 8 עמודים. נא להקפיד על תאור קצר וממוקד של תכנית המחקר.
נא לצרף לתכנית המחקר המלאה את דפי השער הנהוגים במוסדכם.
כמו כן, במידה ובמסגרת המחקר כלולה עבודה עם בעלי חיים, נדרש לצרף אישור מועדת האתיקה המוסדית לניסויים בבעלי חיים, 



בברכה ובהצלחה

דן בכרך - יו"ר הנהלת ענף העופות
  



העתקים: מר אורי צוק בר – יו"ר מועצת הלול
                        מר שמואל לויט – מנכ"ל מועצת הלול
        מר חגי שניר – מנהל שה"מ
             חברי הנהלת ענף העופות





נספח: יעדי ענף העופות לשנת 2027

יעדי ענף העופות לשנת 2027 

1. Hepatitis-hydropericardium syndrome (HHS) – בחינת אספקטים שונים של המחלה, מציאת מדדים מהימנים להערכת העברה אנכית בלהקות רבייה לצורך חזרה לשיווק (השוואה בין ממצאים באיברים, מטושי ביב, שקי חלמון ועוברים), בחינה ופיתוח שיטות סרולוגיות לבחינת חשיפה ויעילות תרכיבים ספציפים לאדנו מהסרוטיפים השונים.
1. שתנת – הוכחת הגורם האתיולוגי לתופעה (החשד העיקרי כיום הוא נגיף astrovirus) ובחינת גורמי הסיכון הנוספים המובילים להתפרצות התופעה.
1. salmonella enteritidis - פיתוח שיטה מולקולרית להבחנה בין זני תרכיב לזני שדה עבור כלל התרכיבים הנמצאים בשימוש בישראל
1. Turkey meningoencephalitis virus – פיתוח שיטות סרולוגיות לבחינת חשיפה ויעילות תרכיבים תחליף לשיטת ה- HI.
1. infectious coryza – בחינת יעילות תרכיבים קיימים אל מול המחלה תוך התייחסות להיארעות וחומרת התחלואה.
1. mycoplasma gallisepticum – ביצוע סקר אפידימיולוגי אקטיבי לבחינת הנגיעות בישראל בכלל השלוחות והערכת יעילות כניסת תרכיב בשלוחות השונות.

1. שיפור רווחת העוף בשלוחות השונות.

1. הפחתת נגיעות במחלות זואונוטיות בכל השלוחות.

1. הפחתת הנגיעות בניו-קאסל בכל השלוחות.

1. אמצעים טכנולוגיים לספירת עופות מדוייקת בלולי מטילות (עם ובלי כלובים).

1. פתרונות ברי קיימא לטיפול בזבל ופגרי עופות.

1. אמצעים לניטור ו/או להפחתת פליטת מזהמים (גזים וחלקיקים) מלולים.

1. התייעלות אנרגטית בלולים (חשמל, גז, בידוד וכו').

1. שיפור איכות התוצרת (בשר פטם/הודים, ביצים).

1. בחינת פתרונות להובלת עופות חולים במחלות מדבקות.

1. דיוק האקלים בלול.


הקריה החקלאית, ראשון לציון  |  טל.  050-6241464|  ofotrnd@gmail.com|  www.moag.gov.il

